JohanHeinsen/ENO huggingface dataset:
Den Vest-Sjællandske Avis, 1835-01-31
Altona den 19de Januar. Den allerhøiest befalede Folketælling i Hentugdommerne skal begynde den 1ste Februar og uafbrudt fortsættes indtil den er fuldendt, hvilket en af Regieringen paa Gottorf under 2den dennes til vedkommende Øvrigheder udstedt Skrivelse forkynder. – En Bekiendtgiørelse fra Overpræsidiet i Altona med Hensyn til Folketællingen kundgiør, at sammes Udførelse er i denne Stad og i de dens Jurisdiktionskredse tilhørende Landsbyer, Ottensen og Neumühlen overdraget til Magistraten, og opfordrer Jndvaanerne til, ligesom i Aaret 1803 at meddele Alt, hvad der mueligen efter Omstændighederne maatte forlanges, samt villig og med Jver at underkaste sig dette, og derved paa mueligste Maade at bidrage til at udfinde Stadens og dens Gebeets Befolkning.
Den Vest-Sjællandske Avis, 1835-01-31
Paa en Tid, da saa mange af Landets høiagtede Mænd, kaldede dertil ved Kongens faderlige Omhu og Medborgeres Tillid, skulle veie Statens Tarv og Trang, og berede sig til, værdigen at give Raad om de vigtigste, men tillige yderst vanskelige Undersøgelser og Tvivl, torde et i Norge udkommet Skrift: "Nutid og Fortid, et Hefteskrift af Jacob Aal, Eier af Næs Jernværk, 5te og 6te Hefte, have Krav paa Opmærksomhed, da Forfatteren med megen Sagkundskab udtaler sig om Anliggender, hvoraf vel flere torde vorde Gienstand for alvorlig Overveielse. Som Noget af det, hvorom Forf. yttrer sig, ville vi her blot antyde, om Faren ved at giennemføre almindelige Grundsætninger, om Mænds Deeltagelse i Lovgivning og Statsanliggender, som vel ere udrustede med herlige Evner, men blot have modtaget praktisk Dannelse, om Folkets Selvstyrelse af Kommuneanliggender; om Ophævelsen af de Baand, der laae paa Brændeviinsbrænden, og denne Frieheds Følger, (hvorom tales i skarpe Toner); om Underviisnings og Oplysnings Værd, om direkte og indirekte Beskatning; om den nye Frieheds uædle Produkter; om Fattigvæsenet; om Ligning af Kommune-Byrder; Mangel paa Almeenaand; de alt for hyppige Spor af Egennytte; Grunden til de lavere Klassers stigende Fattigdom; Legater, Fide=Kommisser, Sparekasser, Understøttelseskasser, Præmier for Tyende, Stats pensioner, Assurance=Selskaber og flere Gienstande af ligesaa almeennyttigt Jndhold. Hemp. Av.) Mariboe den 26de Januar. J Aaret 1834 ere her i Stiftet ægteviede 791 Par, fødte: af Mandkiøn 1,559 og af Qvindekiøn 1,259, i Alt 2,618, døde: af Mandkiøn 1,959 og af Qvindekiøn 958, i Alt 1,977. For første Gang siden 1828 har de Fødtes Antal saaledes oversteget de Dødes, navnlig med 641. Jblandt de Fødte vare 57 Par Tvillinger og 198 udenfor Ægteskab. Jblandt de Døde vare 652 under tre Aar og 282 under ti Aar, hvorimod 95 havde opnaaet en Alder fra 70 til 80 Aar, 41 fra 89 til 90 Aar, 6 fra 90 til 100 Aar og En over hundrede (nemlig 102) Aar. Ved Dødsfaldene bemærkes Følgende: fjorten vare druknede, deels med og deels uden Forsæt; En havde skudt sig selv, og fem hængt sig; to vare omkomne ved at springe ned fra en Vogn, for hvilken Hestene rendte løbske, en Pige var ihielkiørt i en Gruusgrav og en Karl omkommen ved en Gruusgravs Nedstyrtning.
Den Vest-Sjællandske Avis, 1835-01-31
Randers den 21de Januar. Veiret i Slutningen af forrige Uge har da omsidder bragt os Vinter og et tyndt Sneelag, der i Gaar, for første Gang dennesinde, satte Kanerne i Bevægelse. - Hr. Hoffmanns store italienske Selskab har opløst sig her, og gaaer ikke længere Nord paa. Da Ridehuset ei denne Gang kunde overlades det, maatte det indskrænksig til de Forestillinger, som kunne gives paa Theatret; men endskiøndt disse vistnok fortiente at sees (fornemlig Jongleuren Bellis forhausende Færdighed og den græske Kunstdames uforklarlige Clairvoyance), vare de dog kun meget sparsomt besøgte; thi Alle vilde see Beriderne.
Den Vest-Sjællandske Avis, 1835-01-31
J Viborg Samler læses følgende: Onsdagen den 14de Dennes blev Anders Jacobsens Enkes Datter fra Thisted Bye i Tapdrup Sogn, et Barn paa 12 Aar, sendt til Vinkel, for at hente en Kande Melk. Paa Tilbageveien forvilder Barnet sig paa Heden, og uagtet al Søgen, fandtes det dog først efter fulde 5 Nætters og Dages Forløb siddende i Lye under en Enebærbusk, endnu i Live og er uden Fare. - Tænker Man sig den stærke vedholdende Regn der Fredagen den 16de og den derpaa frygtelige Stormat, som rystede solide Bygninger, kan man vel have Aarsag at sande Ordsproget: "Den Gud vil bevare, er uden al Fare."
Den Vest-Sjællandske Avis, 1835-01-31
Udi Sagen mellem Vice-Consul Gräbert paa Hviidsminde, som Mandatarius for Handelshuset Reck junior i Altona, contra Kiøbmand Niels Ettrup i Nyekiøbing, betræffende et af bemeldte Huus i Efteraaret 1832 med Smakskibet Caroline efter Et trups Ordination afsendt Varepartie, der efter Qvarantainevæsenets Foranstaltning blev opbrændt, er under 19de Januar sidstleden udi Høiesteret afsagt Dom, hvorved Jnstævnte, bemeldte Ettrup, er tilpligtet at betale Reck junior det paagieldende Vare Partie med 305 Rbd. 5 Mk. 7 s. r. S., samt Omkostninger for Underretten og Mulkter til Justitskas(Aarh. Av.
Den Vest-Sjællandske Avis, 1835-01-31
En Huusmandskone paa Læsøe er i sin første Barselseng nedkommen med Fiirlinger, 2 Drenge- og 2 Pigebørn, der alle vare dødfødte, i hendes Svangerskabs 8de Maaned. Saavel de naturlige som de formildede Børnekopper ere udbrudte hos tvende Familier paa St. Jørgensbierg ved Roeskilde, hvorfor det er Uvedkommende formeent at indfinde sig hos de Syge. Sidste Storm rasede heftigt paa Vestkysten af Jylland, anrettede betydelig Skade i Egnen af Ringkiøbing og kastede flere Bygninger overende, hvoriblandt tvende Huuslængder af Hee Præstegaard.
Den Vest-Sjællandske Avis, 1835-01-31
Stifts-Physicus Guldbrand i Fyen bekiendtgiør at de naturlige Børnekopper ere udbrudte i Svendborg, hos 2de Personer.
Den Vest-Sjællandske Avis, 1835-01-31
I Westervig Sogn fik nyelig en 9 Aars Dreng som allene i Laden fornøiede sig med at slynge, af Vanvare Hovedet ind imellem Rebet, blev hængende og fandtes død.
Den Vest-Sjællandske Avis, 1835-01-31
Aarhuus den 20de Januar. Paa Vestkysten af Jylland er inddrevet en Deel Foustager med Viin, Cognac osv., der formodes at være fra det paa Reisen fra Altona til Aalborg forliste Skib "Dragedukken" Ribe den 21de Januar. Natten mellem den 16de og 17de dennes rasede her en Orkan af Syd-Vest, som giorde megen Skade paa adskillige af Byens Huse, og som foraarsagede høi Flod, hvorved ikke ubetydelige Ødelæggelser anrettedes paa Veiene her ved Byen. - Vinteren har nu begyndt temmelig alvorlig Natten imellem den 18de og 19de dennes, blev paa Veien mellem Apenrade og Haderslev en Kuffert borte paa een af Postdeligencens Bivogne. Postillonen opdagede, at Strikkerne, hvormed den var fastbunden, vare overskaarne, og senere fandtes den, men opbrudt. Undersøgelser ere anstillede; men endnu vides intet Resultat. (Veile Av.)
Den Vest-Sjællandske Avis, 1835-01-31
Kirkekiøbet i nye Sorøe Amt paa 1834 Aars Afgrøde, er bestemt saaledes: Hvilket udgiør i Repræsentativer efter den nu gielSølv. dende Qvartals cours. Rbd. Mk. s. Rbd. Mk. s. Rug, pr. Tønde. . . . Byg, pr. Tønde. . . . 2 1 Havre, pr. Tønde. . . Ærter, pr. Tønde . . . Boghvedegryn, pr. Tønde 6 3 11 6 4 14 3/4
Den Vest-Sjællandske Avis, 1835-01-31
AVERTISSEMENTS. Det har behaget Gud, efter faa Dages Sygeleie, at kalde vores yngste Datter Marie Wilhelmine, den 26de ds., i sit 18de Aar, til det evige Livs Glæder. Slægtninger og Venner vil med kiærlig Deeltagelse modtage denne Anmeldelse af vort smertelige Tab. Falkensteen den 28de Januar 1835. Lud. Manthey. A. P. Manthey. født Holten.
Den Vest-Sjællandske Avis, 1835-01-31
Det Boet efter afdøde forhenværende Politiebetient Pardst i Sorøe tilhørende Sted, Matr. No. 72 i Brøndgaden sammesteds, med tilliggende Hauge, bliver stillet til Salg ved 3de Auctioner som afholdes saaledes: 1ste Auction Tirsdagen den 3die Februar førstkommende, 2den Auction Tirsdagen den 10de samme Maned, 3die Auction Tirsdagen den 17de samme Maaned, hver Gang om Formiddagen Kl. 11, 1ste og 2den Auction paa mit Contoir, men 3die Auction i Stedet. Conditionerne for Salget ere til Eftersyn paa mit Contoir. Hvilket herved bekiendtgiøres. Sorøe den 19de Januar 1835. Gyldenfeldt.
Den Vest-Sjællandske Avis, 1835-01-31
Onsdagen den 11te Februar førstkommende, om Formiddagen Kl. 10, bliver i Gyrstinge store Bøgeskov afholdt Auction over tørt Favnebrænde, en betydelig Deel Vindfæller, Bøge sprag og Elleudhug, samt beskadigede Bøgekiævler m.v. Modestedet er ved Skovridergaarden. Hvilket herved bekiendtgiøres. Fredskovsminde den 24de Januar 1835. Brüel.
Den Vest-Sjællandske Avis, 1835-01-31
Vandfalds Mølle og Gaard i Sæbye Sogn, Løve Herred, Holbeks Amt, bliver paa Tinghuuset i Løve Torsdagen den 19 Februar førstkommende, Formiddag Kl. 11, opbuden til Bortfæstning paa Livstid, efter Conditioner, som 14 Dage forinden Auctionen, kunne erfares hos Forvalter Rasmussen paa Kattrup. En Arvefæste Eiendom. Udverupgaard, under Grevskabet Lerchenborg, beliggende omtrent 1/2 Miil fra Kallundborg. med tilliggende circa 109 Tdr. Land meget gode Jorder, der ere skyldsatte for Ager og Engs Hartkorn 15 Tdr. 6 Skpr. 1 Fdkr. 1/8 3/4 Alb., agtes ved een eneste offentlige Auction som afholdes paa den sælgende Eiendom Tirsdagen den 17de Februar førstkommende, Kl. 11 Formiddag, enten bortsolgt eller bortforpagtet paa 9 Aar, fra 1ste Mai dette Aar af regne. Gaardens store og rummelige Bygninger med dertil liggende Hauge paa omtrent 3 Tønder Land. afgiver en beqvem Boepæl. Lodden, der er inddeel og dreven planmæssig, findes overalt indhegnet med Steengierde. Conditionerne for Salget, hvorefter 3/8 Deel af Kiøbesummen kan forblive indestaaende i Eiendommen vilde 8 Dage forinden Auctionen være til Eftersyn hos Landsoverrets=Procurator Klein i Kiøbenhavn Uldfeldtsplads No. 99, paa Postgaarden i Slagelse. samt hos Godsforvalter Frimodt paa Birchendegaard ved Kallundborg, af hvem Eiendommen tillige, efter Forlangende paavises.
Den Vest-Sjællandske Avis, 1835-01-31
Hos Kiøbmand Tronier i Sorøe kan bekomSOROL. mes alle muelige til Broderie henhørende Artikler, saasom Canevas i alle Fiinheder, Zephyrgarn i alle Couleurer, Silke Stramay i flere Farver, Floksikke, Perler Perlesilke, Briksikke, Guldtraad, Sølvflor, Mosgørn, Haardug, Glandsgarn, Brodeercheniller, Brodeerbaand, samBrodeermynstre, hvilke sidste kan erholdes saavel tilleie som tilkiøbs.
Den Vest-Sjællandske Avis, 1835-01-31
En mørk tigret Hun=Hønsehund, med en lille hvid Blis, Aar gl., som lyder Navnet Suteng, er bortkommen i Slagelse den 24de Januar, bedes imod en passende Douceur afleveret hos Skytten paa Waldbyegaard.
Den Vest-Sjællandske Avis, 1835-01-31
En Ladefoged, som har de bedste Anbefalinger saavel for sig Duelighed som moralske Characteer, søger Tieneste til 1ste Mai 1835. Bogtrykker Magnus giver nærmere Underretning Formedelst anden Bestemmelse ønsker en honet Pige en Condition som Stuepige paa en Herregaard heri Omegnen, eller som Huusbestyrerinde paa en lille Gaard; i Mangel heraf som Overkokkepige. Hun kan hvad hun paatager sig. Bogtrykker Magnus anviser.
Den Vest-Sjællandske Avis, 1835-01-31
Til førstkommende Mai er en Condition ledig for en Avlsforvalter paa en Herregaard i Nærheden af Slagelse; det nærmere erfares paa Avisexpeditionen.
Den Vest-Sjællandske Avis, 1835-01-31
Den Leilighed i, øverste Etage i min iboende Gaard paa Slagelse Nyetorv, som for Tiden beboes af Frue v. Prangen, kan erholdes til Leie førstkommende Paaske Flyttedag. P. C. Bollhornn.
Den Vest-Sjællandske Avis, 1835-01-31
En beqvem Beboelsesleilighed, bestaaende af 3 Værelser til Gaden, et Sovekammer til Gaarden, Kiøkken og Spisekammer, samt Loftsrum, kan til Paaske Flyttetid 1835 erholdes tilleie hos M. Goth paa Slotsgaden i Slagelse.
Den Vest-Sjællandske Avis, 1835-01-31
En Have- og Opsynsmand, ligemeget givt eller ugivt, der forstaaer de almindeligste Regler for Havedyrkning, kan til 1ste Mai næstkommende blive antaget ved en Herregaard i Sielland. Man indlever sin Begiæring derom, bielagt de fornødne Attester, om Duelighed og Troeskab m.v. til Bogtrykker Magnus Slagelse.
Den Vest-Sjællandske Avis, 1835-01-31
En confirmeret Dreng af honette Forældre, helst fra en Kiøbstad, der har Lyst at lære Skrædderprofessionen, kan blive antaget i Lære enten strax eller til Paaske Bogtrykkeeriet anviser. En Boutik med øvrige Leiligheder for en Kiøbmand, er formedelst Forandring at faae tilleie i Ringsted. Reflecterende ville behage at henvende dem til Opsynsmand Schandorph i Ringsted.
Den Vest-Sjællandske Avis, 1835-01-31
En duelig Huusholderske med gode Anbefalinger kan aa Tieneste i en Præstegaard i Nærheden af Slagelse førstkommende Mai. Bogtrykker Magnus anviser.
Den Vest-Sjællandske Avis, 1835-01-31
En Søe-Kiøbstads nærsomste Handelsleilighed, bestaaende af Boutiqve, Pakhuse, Kornlofter, Tømmerplads &c. med Beboelsesleilighed bliver ledig Paaske 1835 og kan fra den Tid erholdes til Leie paa billige Conditioner, om forlanges kan og mindre af denne Leilighed erholdes. Det nærmere erfares paa dette Blads Contoir.
Den Vest-Sjællandske Avis, 1835-01-31
Et ungt Menneske med gode Anbefalinger, ønsker sig en Skovfoged-Tieneste til 1ste Mai; en Billet, mrkt. Haab, bedes aflagt paa Aviscontoiret.
Den Vest-Sjællandske Avis, 1835-01-31
Hos Undertegnede faaes fine engelske Barbeerknive, prøvede ved Barbering, 6 Mk. Stk., gode Læder Strygeremme, meget fordeelagtige at bruge for at vedligeholde Barbeerknivenes Skarphed, 2 a 3 Mk. Stk., og anbefaler jeg mig med at barbere, klippe Haar a., samt modtager jeg Barbeerknive og gamle Strygeremme til Reparation. Slagelse, den 23de Januar 1835. J. C. W. Andrup, Barbeer, Nyetorv Nr. 47.
Den Vest-Sjællandske Avis, 1835-01-31
Da jeg i disse Dage har aabnet min med ManufacturColonialvare vel assorterede Boutique, saa anbefaler jeg mig saavel til Byens som Omegnens ærede Beboere. Gode Vare og reel Behandling forsikkres Enhver som vil beære mig med deres Søgning. Callundborg den 15de Januar 1835. J. S. Philipson.
Den Vest-Sjællandske Avis, 1835-01-31
Paa en af denne Kiøbstæds reelleste Gader, er til førstkommende Michaeli Flyttetid d. A. en Beboelsesleilighed at faae tilleie, hvorved tillige, naar dertil kan erholdes Øvrighedens Tilladelse, vil medfølge Rettighed at drive Handel som Spæk høker paa Eierens Livstid, der har Borgerskab paa denne Handel. Leiligheden bestaaer af 2de Værelser til Gaden, hvoraf det ene er indrettet til Boutique, samt Kiøkken, Spisekammer, og Kielder m.m. De Lysthavende, som attraae at drive ovennævnte Rettighed i bemeldte Leilighed, ville behage at henvende dem til Skoemagermester Jens Jørgensen her i Byen, hvor det Nærmere kan afhandles. Slagelse den 12te Januar 1835. Ved Altonas 1278de Trækning udkom:
Den Vest-Sjællandske Avis, 1835-02-03
21de Aarg. Hæle. No. 10. eller: ) agFlagelse Ageblad. Redigeret af Pastor, Ridder Bastholm. Trykt og forlagt af Peter Magnus. Bagforugt af Mosta 28 Walle Tak forlagt 244 GarniTirsdagen den 3. Februar 1835. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1835-02-03
Der tales saameget om Bonde og Herremand, hvad vil det sige, hvori bestaaer Forskjellen, ligger den i Kjolen eller i Personen, der gives rige Bønder og fattige Herremænd, Bønder i Klædes Stadskjole og Herremænd i Træeskoe; kan det fornøie min Hr. Almeenakrecensent, saa forsikkrer jeg ham om, at jeg kan bevise, at der ere mange Adelsmænd me Skjold og Hjelm blandt Bønderne; og at der ere Herremænd uden denne Stads, veed han formodentlig selv; skjøndt, sandt at sige, han veed forfærdelig lidt om Landet og Landboesager, men, kan jeg troe Ordsproget siger jo man kan være klog paa Himmelens Løb og en Tosse paa Jorden; sit veni verbis! Skulde endelig, det Hele ret nøie overtænkt, ikke en Distinction være tilstrækkelig : Eier og Leier; ligesom eet Statsprincip c: frie Mennesker og fri Eiendom: Naar Almenakrecensenten omtaler Arvefæste, saa er jeg forsaavidt enig med ham, at jeg ikke troer at det er det Heldigste vi have laant fra Preussen, imidlertid tør jeg hverken ubetinget forkaste eller forsvare det, jeg vil maaskee nok erhverve Eiendom Arvefæste; men sikkert vil jeg ikke give min bort Arvefæste, og dog kan Anvendelse deraf være at anbefale for moralske Personer naar de ere Grundeiere, med Hensyn til Staten i det Hele taget, troer jeg ikke at der vel kan indvendes andet derimod, end af det er en betydelig Masse af Capitaler der for eviere bundne og satte ud af Omløb, dog kan maaske Skadeligheden heraf, betragtet fra et høiere Stand, punkt, være mindre end den ved første Øiekast forekommer; vist er det, at langt flere Familier ere blevne forarmede ved at have sat deres Velfærd Arvefæstesteder, end ved de simple Fæsteakkordter, og i Nødens Periode slap nok Fæstebønderne bedre udaf det end selve Selveierne. Meget kunde endnu anføres mod Adskilligt af hvad Almenakrecensenten behager at formelde om Bønder og Jkke=Bønder; men det kan jo ikke være Hensigten med disse Linier at fremstille en Apologie for Eiendomsretten, eller et System for det danske Landboevæsen, det vil vistnok langt kyndigere og dueligere Mænd til Tid og Sted frembringe; dog noget burde maaskee svares, naar Almenakrecensenten fortæller, at Bonden drikker daarlig Punschextract som Snaps, og at Herremandens Forvalter dræber Skolevæsenet; men hver Gang jeg kommer hertil, forsvinder det ædlere Phantasiebillede, under hvilken jeg hidtil har tænkt mig min uforsigtige Boldspiller Almenakrecensenten, og jeg seer intet andet for mig end det slemme Kobberstykke af Kiøbenhavns gamle Skilderie med Titelen: "Recensenten paa sit Værksted!"
Den Vest-Sjællandske Avis, 1835-02-03
Nyeste Post-Efterretninger. Den franske Moniteur beretter: at ved et Dekret af 12te Januar, ere Navarra og de baskiske Provinser erklærede at være i Beleirings-Tilstand. Den militaire Auctoritet skal der udøve Herredømmet, ogsaa Arragonien, Gammel-Castilien og Catalonien er dens Magt bleven udvidet. Militserne ere satte under General-Capitainens Commando. Mansohar den 10de forsamlet sine Tropper omkring Villacano. Eraso er den 18de vendt tilbage igiennem Dalen Meng til Biscana, og samme Dag er Zu mala Carrequi vendt tilbag igjennem Amescoas til Navarra. Den 16de har Don Carlos forenet sig med ham i Eulade. Minas Helbred bedrer sig bestandigt. - Saavel af disse Efterretninger, som af alle overeenstemmende Privatbreve, giver det sig tilkiende, at Jnsurgenterne, efter et ingenlunde frugtesløst Jndfald i en sydligere Provins, ere vendte tilbage til deres gamle Distrikt. – Denne Efterretning er den nyeste fra Spanien, de ældre havde berettet, at Zumala Carrequi havde vendt sig fra Vicente de Alave mod Castilien og besatte Trilino, Busqueste og Puebla, halvanden Miil paa hiin Side af Vittoria. Hans Magt bestod af 9 Batailloner Jnfanterie og 200 Md. Kavallerie. Jturalde stod den 13de med 5 Batailloner og 60 Mand Kavallerie en halv Miil fra Vittoria. Den 24de forenede Don Carlos sig med Zumala en Miil fra Vittoria; Lorenzos Colonne ankom imidlertid den 14de til Estella, Mina skal selv være ankommen samme Dag med en Reserve-Colonne til Puerta la Reyna. Eraso skal have mistet noget Mandskab ved Overfaldet af Milits Bataillonerne af Granada; han havde 28 Saarede, man har dannet to nye Batailloner i Provinsen Burgos. Derimod erfares, at 5000 Md.
Den Vest-Sjællandske Avis, 1835-02-03
Linietropper og Militser ere d. 12te ankomne til Calahorra, paa Marschen til Navarra. De ministerielle franske Blade forkynde, at Merino har lidt et totalt Nederlag i Castilien.
Den Vest-Sjællandske Avis, 1835-02-03
Jfølge de nyeste Breve fra Madrid af 15de Januar, er ingen Forandring forefalden i Kabinettet; men Disharmonien imellem Hr. Martine; de la Rosa, og Krigsministen Llander vedvarer. Der blev ikke talt om Minas Afskedigelse; men vel om at en Vicechef skal udvælges, som i Nødsfald skal styre Operationerne efter hans Ordre. Man angiver det som et Resultat af Ministeriets Forhandlinger om den franske Jntervention, at der for det første ikke skal tænkes derpaa. Man troer ikke længere, at den en gelske Gesandt Hr. Villiers, vil blive rappelleret, han opholder sig bestandigt meget i Regentindens Omgivelse. Carneval synes at ville blive meget munter i Madrid i Aar. Regentinden besøger ofte Skuespillet, ledsaget af alle Ministre og af det diplomatiske Korps, og tager selv ofte Deel i Maskeraderne. Jnfanten Francisco de Paulla og hans Gemalinde, ere bestandigt i Unaade, og tage ingen Deel i Hoffets og Publikums Forlystelser. - Mansiger, at Hertugen af Wellington skal have tilskrevet sin gamle Ven Marqvien af Amarillas, og yttret det Ønske for ham, at den spanske Regiering vilde tage en antirevolutionair Retning, med den Tilsætning, at det vilde glæde ham at befæste Jsabella den 2dens Throne ved at undertrykke Borgerkrigen, naar kun Dronningen vil fierne Mænd fra sit Hof, som kun foruroelige Europa.
Den Vest-Sjællandske Avis, 1835-02-03
Den franske Moniteur har optaget en Artikel af Journal de Frankfurt, om en betydelig Fordring, som det forlænge siden har været talt om, at den russiske Regiering giør til Frankerige, med Hensyn til Polen, og tilføier. Jntet er mere modsigende og unøiagtigt end den Maade, paa hvilken de offentlige Blade omtale Ankomsten hertil af en Gesandfra Keiseren af Rusland, Kongen af Polen, og søge at forklare Hensigten af hans Sendelse. Vi ansee det for nyttigt at stille disse Facta i deres sande Lys. Den nøie Forbindelse, som fandt Sted, ifølge Tilsiter-Tractaten imellem Frankerige og Storhertugdommet Warschau, ligesom det langvarige Ophold af de franske Armeer i Polen, havde givet Anledning til en Mængde giensidige Gieldsfordringer. Disse Jnteresser vilde være blevne alvorligt compromitterede ved Freden af 1814, naar de ikke vare blevne garanterede ved en imellem Frankerige og Rusland stipuleret Tillægs=Artikel. Jfølge denne Artikel skulde en af begge contraherende høie Magter sammensat Commission beskjæftiges med at prøve, liqvidere og afgjøre disse giensidige Fordringer. Den 27de September 1826 blev i Paris en Commission udnævnet som skulde overlægge, hvorledes de i denne Artikel fastsatte Bestemmelser skulle reguleres. Disse Liqvidations=Forretninger bleve aabnede Warschau i August 1818. Hindringer som først kunde hæves ganske i 1829, have hidindtil standset. dens Virksomhed. De skulde aabnes igjen i Paris, da de Begivenheder, som indtraf i Frankerige og Polen i 1830, forhindrede de polske Kommissariers Afreise, hvilken var officielt bebudet i den Tale, hvormed Keiser Nicolaus den 28de Mai 1830 aabnede Rigsdagen i Warschau. Disse Kommissarier, ere endeligen ankomne til Paris, hvor de i Overeenstemmelse med de Kommissarier, som den Kongelige Regiering har udnævnt, beskjæftige sig med at træffe Overeenskomster angaaende de giensidige Fordringer, som ere garanterede ved Tillægs-Artiklen af 30te Mai 1814. Jngen kan forudsige Resultatet af disse Beregninger, alene kan bemærkes, at imellem de Fordringer, som skulle reguleres, befindes flere hvorved Skatkammeret eller franske Borgere ere compromitterede og, som ere paadrevne af den foregaaende og den nærværende Regiering. Man bemærker, at ved denne Artikel er ingenlunde den Angivelse bleven svækket, som læses i Journal de Frankfurt, at Rusland giør Fordring paa en meget stor Pengesum. J de Deputeredes Kammers Møde den 22de Januar blev denne vigtige Sag bragt paa Bane. Hr. Jsambert forlangte Oplysninger derom af Udenlandsk Ministeren. Denne, Admiral de Rigny, viiste sig strax villig dertil, og erklærede at han formeente, at det definitive Resultat af Liqvidationen ikke vilde paavælte Landet nogen Byrde. Dette gav Anledning til en varm Debatte imellem Ministeren og Hr. Odillon Barrot. Bladet Coureren, antager at Frankerige vil komme til at udbetale 20 Millioner og de offentlige Blade stemme imod Erkiendelsen af det Princip af saadanne Reclamationer.
Den Vest-Sjællandske Avis, 1835-02-03
- Pairernes Kammer har med 98 mod 45 Stemmer antaget Lovudkastet og Bevillingen af 360000 Franker til at bygge en nye provisorisk Retssal. –
Den Vest-Sjællandske Avis, 1835-02-03
Fyrsten af Talleyrand, som den 2den Februar træder ind i sit 81de Aar, er nu meget svag; to Tienere maae løfte ham i Vognen.